**REPUBLIKA HRVATSKA**

**ZADARSKA ŽUPANIJA**

**OPĆINA BIBINJE**

**Trg Tome Bulića 2**

**23 205 Bibinje**

**Šifra grada /općine: 20**

**Broj RKP-a: 34170**

**MB: 2575701**

**OIB: 61803800042**

**Razina:23**

**Razdjel: 000**

**Šifra djelatnosti: 8411**

**Oznaka razdoblja: 2022-12**

**BILJEŠKE UZ KONSOLIDIRANE FINANCIJSKE IZVJEŠTAJE ZA RAZDOBLJE OD 01.01.2022. DO 31.12.2022. GODINE**

***Bilješke uz Izvještaj o prihodima i rashodima, primicima i izdacima (PR-RAS)***

**Bilješka br.1-Prihodi poslovanja**

**6 -** Ostvareni prihodi poslovanja iznose 21.714.976,50 kune što je 34,2% više ostvareno nego u 2021. godini. Zbog popuštanja epidemioloških mjera koje su zabranile i ograničile rad u prethodnoj godini, te dobroj turističkoj sezoni u 2022. godini bilježimo rast prihoda u odnosu na prethodnu godinu. Najveće povećanje prihoda bilježimo kod prihoda od poreza na dohodak, kapitalnih pomoći iz državnog proračuna, prihoda od turističke pristojbe te prihoda od komunalnog doprinosa.

**611 -** Ostvareni prihodi od poreza na dohodak u 2022. godini iznose 6.382.921,91 kunu, što je 58,3% više ostvareno nego u 2021. godini. Razlog razvidnog povećanja ovih prihoda je bolja naplata poreza i prireza na dohodak koji je bio smanjen u 2021. godini zbog epidemiološke situacije i zabranjenog rada.

**613 -** Ostvareni prihodi od poreza na imovinu iznose 3.494.061,87 kuna, što je 6,2% više ostvareno nego u 2021. godini. Do povećanje dolazi zbog većih prihoda od poreza na promet nekretnina koji su uvjetovani prodajom nekretnina na području Općine Bibinje te bolje naplate poreza na kuće za odmor.

**614 -** Ostvareni prihodi od poreza na robu i usluge iznose 222.474,78 kuna, što je 64% više ostvareno nego u 2021. godini. Do povećanje dolazi zbog bolje turističke sezone te bolju naplatu poreza na potrošnju alkoholnih i bezalkoholnih pića.

**63 -** Pomoći iz inozemstva i od subjekata unutar općeg proračuna iznose 6.848.344,20 kuna, što je 37,1% više ostvareno nego prethodne godine. Razlog razvidnog povećanja ovih prihoda su kapitalne pomoći od države koje iznose 1.491.000,00 kuna a odnose na kapitalnu pomoć za uređenje plaže Lipauske u iznosu od 191.000,00 kuna i na rekonstrukciju Obale Alfreda Lisice u iznosu od 1.300.000,00 kuna te na kapitalne pomoći od izvanproračunskih korisnika to jest od Fonda za zaštitu okoliša za nabavu komunalne opreme u iznosu od 355.904,60 kuna. Tekuće pomoći izravnanja za decentralizirane funkcije iznosi 587.864,53 kuna a odnosi se na sufinanciranje JVP-e Zadar, od županijskog proračuna pomoći iznose 200.000,00 kuna a odnose se na sanaciju pomorskog dobra 100.000,00 kuna i rekonstrukciju vodovodne mreže 100.000,00 kuna, tekuće pomoći proračunskim korisnicima iz proračuna koji mi nije nadležan 14.300,00 kuna a odnosi se na pomoći proračunskom korisniku ž DV Leptirići, tekuće pomoći temeljem prijenosa EU sredstava u iznosu od 922.228,77 kuna. Odnosi se na refundaciju sredstava za projekta Zaželi te prihode za projekt Društveni centar Bibinje i projekt ispunjenije djetinjstvo. Kapitalne pomoći temeljem prijenosa EU sredstava iznose 321.245,72 kuna a odnose na izgradnju dječjeg igrališta. Tekuće pomoći od državnog proračuna iznose 2.955.800,58 a odnose na sredstva fiskalnog izravnanja u iznosu od 2.809.006,64 te tekuće pomoći za sufinanciranje EU projekata u iznosu od 146.793,94 kune.

**641** - Prihodi od financijske imovine iznose 882,70 kune. Razvidno smanjenje je kod prihoda od pozitivnih tečajnih razlika.

**642 -** Prihodi od nefinancijske imovine u 2022. godini iznose 1.350.764,35 kune ili 33,2% više nego što je ostvareno u 2021. godini. Prihodi od nefinancijske imovine se odnose na prihode od naknada za koncesiju 726.636,36 kuna, prihodi od zakupa i iznajmljivanja imovine 120.212,75 kuna, naknada za korištenje nefinancijske imovine 464.123,23 kune te ostali prihoda od nefinancijske imovine 39.792,01 kuna. Razvidno povećanje bilježimo kod prihoda naknada za koncesije i prihoda od najma javne površine. Razlog odstupanja je epidemiološka situacija zbog koje je bio zabranjen rad ugostiteljskih objekata u 2021. godini.

**65 -**Prihodi od upravnih i administrativnih pristojbi, pristojbi po posebnim propisima i naknada u 2022. godini iznose 3.366.231,63 kune ili 26% više nego 2021. godini. Do povećanja prihoda je došlo najviše zbog povećanja prihoda od turističke pristojbe (bolja turistička sezona nego prethodne godine) i komunalnog doprinosa (izdavanjem građevinskih dozvola u PZ Lonići).

**6615 -**  Prihodi od pruženih usluga ostvareni su u iznosu od 1.452,83 kune za usluge naplate potraživanja naknade za uređenje voda u iznosu od 10%. Razvidno smanjenje ovih prihoda je nenaplaćeno potraživanje prema Hrvatskim vodama za obračun naknade za uređenje voda.

**683 -** Ostvareni prihodi od kazni, upravnih mjera i ostalih prihoda ostvareni su u iznosu od 45.092,19 kuna, bilježimo razvidno povećanje zbog plaćanje sudskih troškova nakon dobivenog spora Općine Bibinje.

**Bilješka br.2-Rashodi poslovanja**

**3 -** Ostvareni rashodi poslovanja iznose 14.636.456,28 kuna što je 5,3% ostvareno manje nego u 2021. godini. Najveće smanjenja rashoda bilježimo kod rashoda za zaposlene i kapitalnih pomoći dok povećanje bilježimo kod tekućih donacija.

**31-** Rashodi za zaposlene ostvareni su u iznosu od 2.489.406,06 kuna ili 13,6% manje nego što je ostvareno u 2021. godini. Smanjenje ovih rashoda je razvidno u odnosu na isto razdoblje prethodne godine zbog projekta Podrškom za njih koji se provodio u 2021. godine te se projektom zaposlilo pet žena za pružanje pomoći starijima i nemoćnima te zbog ukidanja zamjenika načelnika.

**32 -** Materijalni rashodi su ostvareni u iznosu od 6.819.159,84 kuna što je 1,6% više nego što je ostvareno u 2021. godini. Najveće povećanje ovih rashoda bilježimo rashodima za energiju gdje je nominalno povećanje u iznosu od 61.030,49 kuna, na nabavu sitnog inventara za opremanje društvenog centra te na rashode za intelektualne usluge koji rastu zbog organiziranje radionica u Društvenom centru Bibinje dok smanjenje bilježimo kod rashoda usluga tekućeg i investicijskog održavanja koje se odnosi na održavanje komunalne infrastrukture. Razlog smanjenja je manji zahtjevi za održavanje komunalne infrastrukture.

**34 -** Financijski rashodi su ostvareni u iznosu od 174.501,00 kuna ili 219,4% više nego u 2021. godini. Razvidno povećanje se odnosi na kamate za novo zaduženje kod Zagrebačke banke d.d. za kupnju nekretnine.

**35 -** Subvencije iznose 88.713,27 kune što je 53,6% više u odnosu na prethodnu godinu. Povećanje se odnosi na subvencije trgovačkim društvima u javnom sektoru i subvencije poljoprivrednicima i obrtnicima.

**36 -** Pomoći dane u inozemstvo i unutar općeg proračuna iznose 1.445.091,65 kune. Ovi rashodi se odnose na sufinanciranje JVP Zadar, pomoći osnovnoj školi Stjepana Radića Bibinje, pomoći zdravstvenim ustanovama, sufinanciranje cijene vrtića drugih osnivača. Povećanje se odnosi na nabavu radnih materijala učenicima OŠ Stjepana Radića Bibinje koji su prethodnoj godini bili iskazani u razredu 37.

**37 -** Naknade građanima i kućanstvima na temelju osiguranja i druge naknade iznose 879.793,75 kuna ili 24,6% manje nego u 2021. godini. Smanjenje se odnosi na nabavu radnih materijala učenicima OŠ Stjepana Radića Bibinje koji su ovoj godini iskazani u razredu 36 te zbog smanjenih rashoda za stipendije.

**38 -** Ostali rashodi su ostvareni u iznosu od 2.739.790,71 odnosno 17,3% manje u odnosu na prethodnu godinu a odnose se na tekuće donacije i kapitalne pomoći. Do značajnog smanjenja je došlo zbog smanjenih kapitalnih pomoći trgovačkim društvima Općine Bibinje ( u prethodnoj godini Općina je sufinancirala projekt izgradnje kanalizacijske mreže dok u ovoj godini nije bilo izgradnje) dok povećanje bilježimo kod sufinanciranja udruga na području Općine Bibinje koje u 2021. godini zbog pandemije nisu mogli realizirati svoje programe te su u 2021. godini donacije prema udrugama bile znatno manje u odnosu na 2022. godinu.

**Bilješka br.3-Prihodi od prodaje nefinancijske imovine**

**7111 -**  Prihodi od prodaje zemljišta iznose 1.465.775,00 te bilježimo nominalno smanjenje u iznosu od 2.800.682,00 kuna. Prihodi se odnose na prodaju zemljišta u PZ Lonići a bilježimo razvidno smanjenje zbog prodanih svih parcela u poslovnoj zoni.

**Bilješka br.4-Rashodi za nabavu nefinancijske imovine**

**4 -** Rashodi za nabavu nefinancijske imovine ostvareni su u iznosu od 7.115.432,40 kuna, odnosno 33,4% manje nego prethodne godine. Razvidno smanjenje bilježimo na zemljištu dok razvidno povećanje bilježimo na dodatnim ulaganjima na građevinskim objektima.

**41 –** Rashodi za nabavu neproizvedene dugotrajne imovine iznose 341.800,00 kuna te bilježimo razvidno smanjenje kod rashoda za zemljište. Razlog razvidnog smanjenja je kupnja zemljišta u iznosu od 7.125.000,00 kuna u 2021. godini dok se u ovoj realizirala kupnja zemljišta u iznosu od 19.200,00 kuna za proširenje ceste. Rashodi za nabavu nematerijalne imovine u 2021. godini nisu ostvareni a u 2022. godini se odnose nabavu licence u iznosu od 24.750,00 kuna za uredsko poslovanje te ostale nematerijalne imovine u iznosu od 297.850,00 kuna koja se odnosi na izradu projektne dokumentacije projekta uređenja Šulterove obale, igrališta, proširenje poslovne zone Lonići te izradu studija PRŠI.

**421 -** Građevinski objekti iznose 1.013.422,81 kunu, a odnosi se na izgradnju javne rasvjete, izgradnju bočališta i izgradnju dječjeg igrališta. Zbog smanjenje izgradnje javne rasvjete i izgradnje nerazvrstanih cesta dolazi do smanjenja ovih rashoda,

**422 -** Postrojenja i oprema u 2022. godini su ostvareni u iznosu od 1.267.327,03 kuna, te bilježimo razvidno povećanje. Razvidno povećanje se odnosi na nabavu komunalne opreme u iznosu od 889.761,50 kn i opremanje Društvenog centra Bibinje u iznosu od 216.892,50 kn.

**426 -** Umjetnička, literarna i znanstvena djela iznose 99.262,50 a odnose na izradu prostornih planova i nadogradnju knjigovodstvenog programa. Zbog smanjene izrade prostornih planova dolazi do smanjenja ovih rashoda.

**451 -** Dodatna ulaganja na građevinskim objektima u 2022. godini iznose 4.393.620,06 kuna, odnosno 167,7% više u odnosu na prethodnu godinu. Razvidno povećanje se odnosi na završetak PZ Lonići i rekonstrukciju Društvenog centra Bibinje.

**Bilješka br. 5- Primici od financijske imovine i zaduživanja**

**84 -** Primici od zaduživanja u 2022. godini ostvareni su u iznosu od 212.323,55 kuna i bilježimo razvidno smanjenje u odnosu na prethodnu godinu kada se Općina zadužila kod Zagrebačke banke d.d. u iznosu od 7.125.000,00 kuna iz koje se financirala kupnja nekretnine. Primici od zaduživanja u 2022. godini odnose se na kratkoročni primljeni zajma od državnog proračuna po osnovi povrata poreza i prireza na dohodak za 2021. godinu.

**Bilješka br. 6- Izdaci za financijsku imovinu i otplatu zajmova**

**5 -** Izdaci za financijsku imovinu i otplatu zajmova iznose 2.236.891,26 kuna te bilježimo razvidno povećanje u odnosu na prethodnu godinu. Razvidno povećanje u odnosu na isto razdoblje prethodne godine odnosi se na otplatu glavnice kredita kod Zagrebačke banke d.d. u iznosu od 750.000,00 kuna, zaduženje je realizirano krajem 2021. godine za kupnju nekretnine te na otplatu beskamatnog zajma od državnog proračuna u iznosu od 1.039.930,64 kn po osnovi povrata poreza na dohodak za 2020. godinu.

**Bilješka br.7- Transakcije na financijskoj imovini i obvezama**

U 2022. godini utvrđen je manjak prihoda i primitaka nad rashodima i izdacima u iznosu od 595.704,89 kuna, preneseni višak iznosi 1.518.880,73 kune, te višak prihoda i primitaka raspoloživ u slijedećem razdoblju iznosi 923.175,84 kune.

Prvim izmjenama i dopunama proračuna za 2023. godinu višak će se utrošiti sukladno njegovoj namjeni.

Stanje novčanih sredstava na dan 31.12.2022. godine je 1.401.077,62 kune.

***Bilješke uz Bilancu (BIL)***

**Bilješka br.1 Nefinancijska imovina**

**0 -** Vrijednost nefinancijske imovine iznosi 68.632.347,94 kune što je povećanje od 7,7% u odnosu na prethodnu godinu, povećanje se u najvećem djelu odnosi na završetak poslovne zone Lonići, rekonstrukciju Obale Alfreda Lisice i izgradnju dječjeg igrališta.

**02 -** Vrijednost proizvedene dugotrajne imovine iznosi 42.269.294,81 kune odnosno 7,2% više u odnosu na prethodnu godinu. Povećanje se u najvećem djelu odnosi na Poslovnu zonu Lonići, javnu rasvjetu, dječje igralište, društveni centar, prijenos u uporabu plaže Lipuska te izgradnju bočališta.

**022 i 02922** Vrijednost postrojenja i opreme iznosi 532.199,26 kuna odnosno 23,5% više u odnosu na prethodnu godinu. Povećanje se u najvećem djelu odnosi na opremanje društvenog centra.

**051 -**  Vrijednost dugotrajne nefinancijske imovine u pripremi iznosi 12.807.199,39 kuna a porasla je zbog rekonstrukcije Obale Alfreda Lisice.

**Bilješke br.2 Financijska imovina**

**1 -** Financijska imovina iznosi 11.621.423,06 kune što je 11,9 % manje u odnosu na prethodnu godinu. U najvećem djelu smanjenje se odnosi na potraživanja za predujmove i potraživanja od prodaje nefinancijske imovine dok povećanje bilježimo na novcu na računu kod tuzemnih banaka.

**11 -** Stanje novca u banci i blagajni na dan 31.12.2022. iznosi 1.401.077,62 kune.

**129 -** Potraživanja za predujmove na dan 31.12.2022. iznose 44.579,17 kuna. Bilježimo razvidno smanjenje jer se predujmose zatvorila obveza prema HEP-u za izgradnju trafostanica u Poslovnoj zoni Lonići nakon izdavanja računa.

**1521 -** Udjeli u glavnici trgovačkih društava u javnom sektoru iznose 6.399.943,00 kuna.

**16 -** Potraživanja za prihode poslovanja iznose 3.552.143,47 kuna. Od toga:

-Potraživanja za poreze 2.815.728,76 kuna,

-Potraživanja za prihode od imovine 409.259,68 kuna,

-Potraživanje za upravne i administrativne pristojbe, pristojbe po posebnim propisima i naknade 4.003.593,56 kuna,

- Potraživanje za prihode od prodaje proizvoda i robe te pruženih usluga 21.574,12 kuna,

-Potraživanja za kazne i upravne mjere te ostale prihode 1.500,00 kuna

-Ispravkom vrijednosti potraživanja smanjena su potraživanja u iznosu od 3.699.512,65 kuna.

**17 -** Potraživanja od prodaje nefinancijske imovine iznose 0,000 kuna nakon prodaje zemljišta u PZ Lonići.

**19 –** Kontinuirani rashodi budućih razdoblja iznose 223.679,80 kuna a odnose se na plaću zaposlenika i proračunskog korisnika za 12 mjesec 2022. godine.

**Bilješke br.3 Obveze i vlastiti izvori**

**2 -** Obveze na dan 31.12.2022. godine iznose 8.368.505,55 kune to jest smanjenje u iznosu od 2.046.973,15 kuna u odnosu na 2021. godinu. Smanjenje se odnosi u najvećem djelu odnosi se na smanjenje obveza za kredite i zajmove.

**23 -** Obveze za rashode poslovanja iznose 589.308,05 kuna ili 0,6% manje u odnosu na 2021. godinu.

**24 -** Obveze za nabavu nefinancijske imovine iznose 176.284,79 kuna ili 0,6% manje u odnosu na 2021. godinu.

**26-** Obveze za kredite i zajmove iznose 7.620.912,71 kunu, smanjenje se odnosi zbog podmirenja glavnice dugoročnih kredita u iznosu od 1.194.444,48 kuna te podmirenje kratkoročnog primljenog zajma od državnog proračuna u iznosu od 1.039.930,62 kuna zbog povrata poreza i prireza na dohodak za 2020. godinu.

**9 -** Vlastiti izvori na dan 31.12.2022. godine iznose 71.867.265,45 kuna što je 108,1% u odnosu na prethodnu godinu. Povećanje vlastitih izvora u najvećem djelu se odnosi na nabavu nefinancijske imovine.

|  |  |  |  |  |
| --- | --- | --- | --- | --- |
| Broj | Naziv i broj parnice | Vrijednost spora na dan 31.12.2022. | Procijenjeno vrijeme odlijeva / priljeva sredstava | Opis spora |
| 1. | Općinski sud u Zadru, P-2003/17 | 11.000,00 kn | 2023. | utvrđivanje vlasništva fizička osoba 1 |

Obveze po sudskim sporovima u tijeku iznose 11.000 kuna, izdani instrumenti osiguranja iznose 7.780.000 kuna a primljena sredstva osiguranja iznose 50.000,00 kuna.

**Bilješka uz izvještaj o obvezama**

**Bilješka broj 1**

**V009** Stanje nedospjelih obveza na kraju izvještajnog razdoblja

|  |  |  |  |
| --- | --- | --- | --- |
|  | Stanje nedospjelih obveza na dan 31.12.2022. godine | V009 | 8.138.573,94 |
|  | Međusobne obveze proračunskih korisnika | V010 |  |
| 23 | Obveze za rashode poslovanja | ND23 | 517.661,23 |
| 24 | Obveze za nabavu nefinancijske imovine | ND24 | 0,00 |
| dio 25, 26 | Obveze za financijsku imovinu | ND dio 25, 26 | 7.620.912,71 |

Stanje obveza na dan 01.01.2022. godine iznosi 10.415.478,70 kuna a na dan 31.12.2022. godine stanje obveza iznosi 8.368.505,55 kuna što je smanjenje od 2.046.973,15 kuna. Smanjenje se odnosi u najvećem djelu odnosi na smanjenje obveza za kredite i zajmove. Udio dospjelih obveza iznosi 3% odnosno 247.931,61 kunu što je pokazatelj likvidnosti Općine Bibinje i njegovog proračunskog korisnika te da podmiruju obveze u roku dospijeća.

**Bilješke uz P-VRIO – promjene u vrijednosti i obujmu imovine i obveza**

**915 -**  Nije bilo promjene u vrijednosti i obujmu imovine i obveza u ovom izvještajnom razdoblju.

**Bilješke uz Izvještaj o rashodima prema funkcijskoj klasifikaciji**

**011 -** Izvršna i zakonodavna tijela, financijski i fiksni poslovi, vanjski poslovi iznose 2.565.533,96 kuna a odnose se na rad predstavničkog i izvršnog tijela, rad JUO-a općine, usluge banaka i troškovi kamata za kredite. Do smanjenja ove funkcije je došlo zbog smanjenih rashoda za zaposlene Općine Bibinje zbog ukidanja mjesta zamjenika načelnika.

**013 -** Opće usluge iznose 65.762,53 kuna a odnose se na nabavu opreme za JUO općine. Do povećanje ove funkcije je došlo jer se nadogradio knjigovodstveni program i nabavila licenca za uredsko poslovanje.

**03 -** Javni red i sigurnost iznosi 872.569,85 kuna a odnosi se na financiranje JVP Zadar i HGS-a. Smanjenje se odnosi financiranje JVP-e Zadar, prethodnih godina općina je sanirala dug prema osnivaču JVP-e Zadar te je zbog toga realizacija veća u 2021. godini u odnosu na 2022. godinu.

**04 -** Ekonomski poslovi iznose 3.925.082,88 kuna što je razvidno povećanje od 2.086.910,88 kuna. Povećanje se odnosi na ulaganje u PZ Lonići u iznosu od 2.497.549,04 kuna, financiranje TZ Bibinje i organiziranje turističkih manifestacija u iznosu od 682.494,08 kuna, dok smanjenje bilježimo kod ulaganje u trgovačka društva kojemu je osnivač ili suosnivač Općina te kod ulaganja u poljoprivredu zbog nerealizirane izgradnje poljskih puteva.

**05 -** Zaštita okoliša iznosi 1.558.906,14 kuna a odnosi se na rad reciklažnog dvorišta i analize kakvoće mora u iznosu od 469.530,12 kuna, deratizaciju i dezinfekciju 107.500,00, plaćanje poticajne naknade za smanjenje komunalnog otpada i nabave komunalne opreme u iznosu od 981.876,02 kune. Povećanje se odnosi funkciju gospodarenja otpadom zbog nabave komunalne opreme dok na funkciji gospodarenje otpadnim vodama bilježimo smanjenje zbog nerealizirane izgradnje sustava kanalizacijske mreže.

**06 -** Usluge unapređenja stanovanja i zajednice iznose 6.272.632,01 kuna a odnose se na gradnju i održavanje komunalne infrastrukture, na izgradnju ostale općinske infrastrukture, izradu prostornih planova, kupnju nekretnina. Razvidno smanjenje odnosi se na kupnju nekretnine u iznosu od 7.125.000,00 kuna u prethodnoj godini.

**07** -Zdravstvo iznosi 74.977,50 kuna a odnosi pomoći zdravstvenim ustanovama te zbrinjavanje životinja pronađenih na javnoj površini. Povećanje se odnosi na sufinanciranje dodatnih timova hitne medicine tokom turističke sezone.

**08 -** Rekreacija, kultura i religija iznose 2.736.743,83 kune a odnose na sufinanciranje sportskih udruga na području općine Bibinje te na održavanje i rekonstrukciju sportskih objekata u iznosu od 880.351,35 kuna, sufinanciranje kulturnih udruga na području općine Bibinje i organiziranje kulturnih manifestacija te provedba projekta Društveni centar Bibinje u iznosu od 1.797.575,14 kune, usluge arheološkog istraživanja u iznosu od 30.817,34 kune i donacije vjerskim zajednicama u iznos od 28.000 kuna. Do značajnog povećanja u odnosu na prethodnu godinu došlo je zbog provedbe projekta Društveni centar Bibinje koji se nalazi na funkciji službe kulture dok smanjenje bilježimo na funkciji službe rekreacije i sporta zbog rekonstrukcije sportskog objekta Franka Lisice u 2021. godini.

**09** - Obrazovanje iznosi 2.929.619,66 kune a odnosi se financiranje dodatne nastave u OŠ Stjepana Radića Bibinje, financiranje radnih materijala učenika OŠ Stjepana Radića Bibinje, financiranje logopeda, financiranje privatnog vrtića, sufinanciranje programa vrtića za djecu sa poteškoćama, financiranje dodatnog sadržaja u dječjem vrtiću Leptirići, sufinanciranje jasličkog programa, na stipendije studentima sa područja Općine Bibinje te na rad proračunskog korisnika Dječji vrtić Leptirići. Smanjenje ove funkcije je došlo zbog smanjenih broja stipendista i smanjenih troškova financiranja dodatne nastave u OŠ Stjepana Radića Bibinje.

**10 -** Socijalna zaštita iznosi 646.891,26 kuna a odnosi se na izvršenje socijalnog programa. Smanjenje ove funkcije je došlo zbog završetka projekta Podrškom za njih.

Bilješke i izvještaj sastavio je Krešimir Lonić.

Bibinje 27.02.2023. godine

Zakonski predstavnik:

M.P.

Općinski načelnik Šime Sekula